ஆராம் ஷா

 {{Infobox Monarch
 | name         = ஆராம் ஷா
 | title        = 
 | succession   = [[தில்லி சுல்தானகம்|தில்லி மற்றும் இலாகூரின் 2ஆம் சுல்தான்]]
 | predecessor  = [[குத்புத்தீன் ஐபக்]]
 | successor    = [[சம்சுத்தீன் இல்த்துத்மிசு]]
 | titletext    = 
 | reign        = திசம்பர் 1210 – சூன் 1211
 | house        = 
 | religion     = [[இசுலாம்]]
 | birth_date   = 1176
 | birth_place  = 
 | death_date   = சூன் 1211 (வயது 35-34)
 | death_place  = [[தில்லி]]
 }}
 
 '''ஆராம் ஷா''' ([[ஆங்கிலம்]]: Aram Shah, {{lang-fa|آرام شاه}}; 1176 – சூன் 1211) [[மம்லூக்கிய மரபு (தில்லி)|மம்லூக் சுல்தானகத்தின்]] இரண்டாவது [[சுல்தான்]] ஆவார். [[குத்புத்தீன் ஐபக்|குத்புத்தீன் ஐபக்கின்]] எதிர்பாராத இறப்பிற்குப் பிறகு இவர் [[இலாகூர்|இலாகூரில்]] இருந்து அரியணையை குறுகிய காலத்திற்குக் கொண்டிருந்தார். பிறகு [[சம்சுத்தீன் இல்த்துத்மிசு|சம்சுத்தீன் இல்த்துத்மிசால்]] தோற்கடிக்கப்பட்டு அரியணையில் இருந்து இறக்கப்பட்டார். இல்த்துத்மிசு [[தில்லி|தில்லியில்]] இருந்து ஆட்சி செய்யத் தொடங்கினார்.
 
 == பூர்வீகம் ==
 
 ஆராம் ஷா அறியப்பட்டிராத நபர் ஆவார். சுல்தானாக இருந்த [[குத்புத்தீன் ஐபக்|குத்புத்தீன் ஐபக்குடன்]] இவருக்கு என்ன உறவு முறை என்பது தெளிவாகத் தெரியவில்லை. [[மின்ஹஜ்-இ சிராஜ் ஜுஸ்ஜனி|மின்ஹஜ்-இ சிராஜ் ஜுஸ்ஜனியின்]] ''[[தபாகத்-இ நசீரி]]'' போன்ற நூலின் சில கையெழுத்துப் பிரதிகளில் ஒரு பிரிவின் தலைப்பில் இவரது பெயருக்குப் பிறகு &quot;பின் ஐபக்&quot; (பொருள்: குதுபிதீன் ஐபக்கின் மகன்) என்ற சொற்கள் காணப்படுகின்றன. பிந்தைய எழுத்தாளர்கள் இவரை ஐபக்கின் ஒரு மகன் என்று நம்பினர். எனினும், தலைப்பில் &quot;பின் ஐபக்&quot; என்று உள்ள சொற்கள் ஓர் எழுத்தரால் தவறாகச் சேர்க்கப்பட்டவையாக இருக்கலாம்.{{sfn|K. A. Nizami|1992|p=207}} மின்ஹஜ்-இ சிராஜ் நூல் முழுவதும் ஐபக்கின் வெறும் மூன்று மகள்களை மட்டுமே குறிப்பிடுகிறார். [[அடா-மாலிக் ஜுவய்னி|அடா-மாலிக் ஜுவய்னியின்]] ''[[தரிக்-இ ஜகான்குசாய்]]''  நூலானது வெளிப்படையாக ஐபக்குக்கு எந்த ஒரு மகனும் இல்லை என்று குறிப்பிடுகிறது. இவரைப் பற்றி தெரிந்த ஒரே தகவல் ஐபக்குக்குப் பிறகு இவர் [[இலாகூர்|இலாகூரில்]] இருந்து அவருக்குப் பதிலாக ஆட்சி செய்தார் என்பதாகும்.{{sfn|Satish Chandra|2004|p=39}}
 
 == ஆட்சி ==
 
 1210இல் [[இலாகூர்|இலாகூரில்]] ஒரு விளையாட்டுப் போட்டியின் போது எதிர்பாராதவிதமாக குத்பல்தீன் ஐபக் இறந்தார். அவர் அவருக்கு அடுத்த சுல்தானைப் பெயரிடவில்லை. இராச்சியத்தில் குழப்பத்தைத் தடுப்பதற்காக இலாகூரில் இருந்த [[துருக்கிய மக்கள் குழு|துருக்கிய]] உயர்குடியினர் (''மாலிக்குகள்'' மற்றும் ''அமீர்கள்'') ஆராம் ஷாவை ஐபக்குக்குப் பிந்தைய சுல்தானாக [[இலாகூர்|இலாகூரில்]] நியமித்தனர்.{{sfn|Satish Chandra|2004|p=39}}{{sfn|K. A. Nizami|1992|p=206}} எனினும், சுல்தானகத்தின் வேறுபட்ட பகுதிகளில் இருந்த துருக்கிய உயர்குடியினர் இவர் அரியணைக்கு வந்ததை எதிர்த்தனர். [[வங்காளம்|வங்காளத்தின்]] கல்சி உயர்குடியினர் போன்ற அதில் சிலர் இவருக்கு எதிராகக் கிளர்ச்சியில் ஈடுபட்டனர். 16 ஆம் நூற்றாண்டு வரலாற்றாளர் [[பெரிஷ்தா|பெரிஷ்தாவின்]] கூற்றுப்படி, இராச்சியமானது அண்டை ஆட்சியாளரான [[முல்தான்|முல்தானின்]] நசிரதீன் கபாச்சாவிடம் இருந்து ஒரு படையெடுப்பாளும் பாதிக்கப்பட்டது என்று குறிப்பிடுகிறார்.{{sfn|K. A. Nizami|1992|p=207}}
 
 இராணுவ நீதி நிர்வாகி (''அமீர்-இ-தத்'') அலி-யி இசுமாயிலால் தலைமை தாங்கப்பட்ட ஒரு குழுவானது அரியணையை ஆக்கிரமிக்க [[சம்சுத்தீன் இல்த்துத்மிசு|சம்சுத்தீன் இல்த்துத்மிசுக்கு]] அழைப்பு விடுத்தது.{{sfn|Peter Jackson|2003|p=29}} இல்த்துத்மிசு ஐபக்கின் இன்னொரு முன்னாள் அடிமையும், [[பதாவுன்|பதாவுனின்]] ஆளுநரும் ஆவார். தனது பணியில் தனிச்சிறப்பு மிக்க பெயரைப் பெற்றிருந்தார். ஐபக்கால் இவர் மகன் என்று அழைக்கப்பட்டுள்ளார். இதன் காரணமாக உயர் குடியினர் அரியணைக்கு ஒரு சிறந்த தேர்வு இவர் எனக் கருதினர்.{{sfn|K. A. Nizami|1992|pp=207-208}} இல்த்துத்மிசு [[தில்லி|தில்லியை]] நோக்கி அணி வகுத்தார். அங்கு ஆட்சியைக் கைப்பற்றினார். ஆராம் ஷாவின் படைகளை பக்-இ சுட் என்ற இடத்தில் பின்னர் தோற்கடித்தார். ''தபாகத்-இ நசீரி'' நூலின்படி ஆராம் ஷா &quot;உயிர்த் தியாகம்&quot; செய்தார். இவர் யுத்த களத்தில் இறந்தாரா அல்லது ஒரு போர்க் கைதியாக மரண தண்டனைக்கு உட்படுத்தப்பட்டாரா என்பது தெளிவாகத் தெரியவில்லை.{{sfn|Peter Jackson|2003|p=29}} இவரது முக்கியமான அதிகாரிகளில் இருவர் ஆக்சன்கர் மற்றும் பரூக் ஷா ஆகியோர் ஆவர். அவர்கள் யுத்த களத்தில் கொல்லப்பட்டனர். இல்த்துத்மிசு இறுதியாகத் தன்னுடைய ஆட்சியை நிலைப்படுத்தினார். [[தில்லி|தில்லியில்]] இருந்து ஆட்சி செய்யத் தொடங்கினார்.{{sfn|K. A. Nizami|1992|p=208}}
 
 == மேற்கோள்கள் ==
 {{reflist}}
 
 === நூற்பட்டியல் ===
 {{ref begin}}
 * {{cite book |author=K. A. Nizami |author-link=K. A. Nizami |chapter=The Early Turkish Sultans of Delhi |editor1=Mohammad Habib |editor2=Khaliq Ahmad Nizami |title=A Comprehensive History of India: The Delhi Sultanat (A.D. 1206–1526) |volume=5 |edition=Second |year=1992 |publisher=The Indian History Congress / People's Publishing House |url=https://books.google.com/books?id=_9cmAQAAMAAJ |oclc=31870180 }}
 * {{cite book |author=Peter Jackson |title=The Delhi Sultanate: A Political and Military History |url=https://books.google.com/books?id=lt2tqOpVRKgC&amp;pg=PA29 |year=2003 |publisher=Cambridge University Press |isbn=978-0-521-54329-3 |page=29 }}
 * {{cite book |author=Satish Chandra |title=Medieval India: From Sultanat to the Mughals-Delhi Sultanat (1206–1526) |volume=1 |url=https://books.google.com/books?id=L5eFzeyjBTQC |year=2004 |publisher=Har-Anand Publications |isbn=978-81-241-1064-5 }}
 {{ref end}}
 
 {{DEFAULTSORT:Aram Shah}}